<s>[INST] تتحوق وتدخل فيه العينين وتطيح الشوافر والحواجب ويبدا و كريزات البرد والسخانة ياكلولك في بدنك  والناس الكل 
راقدة  متهنية وتجبد فيه خميري  وانت قايم الليل 
عالمخدة 
حطيت 
كنت نبدى نخزر من شباكي لبقيّة الدّيار  نلقاشي شباك ضوو شاعل  وشي لا حياة لمن تنادي  وحدي في مرضتي  حتّى لو كان الحبّ التي تتصوّروه الكلّ عطاوهولي الناس اللي دايرين بيا كنت ساعات نوصل نكفر ياخي من دون خلق ربّي الكلّ اللي عمرهم فوق السبعين سنا ويتكيّفو ماللي عمرهم ثمنطاش شبي موش هوما يمرضو   اللي حياتهم كاملة يعملو في الشر علاش موش هوما   اللي شاخو بالدّنيا وكبرو وقاعدين هكاكا رهينة في تركينة شبيه ممتهنين حاطين ريوسهم وأنا هي اللي متحيرة  علاش أنا اللي مازلت كي ساقي في الدنيا  أنا اللي مالية العالم بأحلامي وبالبلدان التي نحبّ نمشيلهم  والحاجات اللي نحب نعملهم  علاش أنا اللي روبة بيضة مازالت ما جاتش على لحمي  وما علوش عليّا وما عملتش حمّام وخرجت بالسفساري وجبت السنجق من سيدي محرز   علاش أنا إللي تقريبا في 90 مالحالات موش باش نجيب صغير   موش باش انجم نحكي على حوايج العيد متاع ولدي  وإلاّ على كرتابتو وطبليتو وعمايلو  والحكايات اللي يحكيوهم النّساء الحبالى عالجاير والنفاخ والرّزن والوحم 
صحيح 
أما التي باش يصير هو انك باش توفى المشاوير متاع الطبة وريحة السبيطارات وعلاقاتك مع المرضى وماللي كانو الحكايات وقتاش بداو يطيحو حواجبك   وقداش من حصة متاع شيميو مازالت   وعملت عمليتك وإلا مازلت  ترجع للحياة العادية 
في الحياة العادية النّاس  فرحانين  ومشاكلهم ما تتجاوزش أنهم دخلو في الرّوج في البانكة وإلا لا  وإلا التاكسيست اللي طلعو معاه أخلاقو فاسدة [/INST] النص يتحدث عن الشعور بالوحدة والاستياء من الحياة  والتفكير في الأمور العادية والتافهة في حياة الناس العادية </s>